**ŠIAULIŲ LOPŠELIS-DARŽELIS „SALDUVĖ“**

190526428, VILNIAUS G. 38D, ŠIAULIAI

**2020 M. GRUODŽIO 31 D. FINANSINIŲ ATASKAITŲ AIŠKINAMASIS RAŠTAS**

**I. BENDROJI DALIS**

1. Šiaulių lopšelis-darželis „Salduvė“ (kodas 190526428) yra Šiaulių miesto savivaldybės biudžetinė įstaiga, teikianti ikimokyklinio amžiaus vaikų priežiūros, ugdymo, vaikų užimtumo bei ugdytinių lavinimo paslaugas, pagal Lietuvos Respublikos švietimo nuostatas. Įstaigoje dirba 35 darbuotojai.

2. Šiaulių lopšelis-darželis „Salduvė“ turi keturias sąskaitas banke (biudžeto, specialiųjų programų, mokinio krepšelio ir pavedimų lėšų).

3. Šiaulių lopšelio-darželio „Salduvė“ finansavimo šaltiniai yra savivaldybės biudžeto lėšos, valstybės krepšelio lėšos ir specialiosios programos lėšos, surinktos už vaikų išlaikymą.

4. Kontroliuojamų ir asocijuotų subjektų Šiaulių lopšelis-darželis „Salduvė“ neturi.

5. Šiaulių lopšelio-darželio „Salduvė“ finansinėse ataskaitose pateikiami duomenys išreikšti Lietuvos Respublikos piniginiais vienetais – eurais.

**II. APSKAITOS POLITIKA**

**Bendrieji apskaitos principai, metodai ir taisyklės**

6. Lopšelio-darželio „Salduvė“ finansinės ataskaitos parengtos pagal Lietuvos Respublikos finansinę apskaitą ir finansinių ataskaitų parengimą reglamentuojančius teisės aktus bei Viešojo sektoriaus apskaitos ir finansinės atskaitomybės standartus (toliau – VSAFAS). Lopšelio-darželio „Salduvė“ parengtos finansinės ataskaitos atitinka VSAFAS, kaip tai nustatyta Viešojo sektoriaus atskaitomybės įstatymo 21 straipsnio 6 dalyje.

7. Lopšelis-darželis „Salduvė“ rengia žemesniojo lygio viešojo sektoriaus subjektų ataskaitų formas.

8. Apskaitos vadovas ir apskaitos tvarkų aprašai patvirtinti 2019 m. birželio 25 d. Švietimo centro direktoriaus įsakymu Nr. V-35.

9. Apskaitos politika apima ūkinių operacijų ir įvykių pripažinimo, įvertinimo ir apskaitos principus, metodus ir taisykles.

10. Lopšelis-darželis „Salduvė“ taiko tokią apskaitos politiką, kuri užtikrina, kad apskaitos duomenys atitiktų kiekvieno taikytino VSAFAS reikalavimus. Lopšelis-darželis „Salduvė“ pateikia finansines ataskaitas vadovaudamasis bendraisiais apskaitos principais, nustatytais l-ajame VSAFAS „Informacijos pateikimas finansinių ataskaitų rinkinyje“.

11. Finansinių ataskaitų rinkinyje teikiama informacija apie lopšelio-darželio „Salduvė“ turtą, finansavimo sumas, įsipareigojimus, grynąjį turtą, pajamas, sąnaudas, pinigų srautus.

12. Sudarydamas finansines ataskaitas lopšelis-darželis „Salduvė“ vadovaujasi sąskaitų planu, kuris buvo parengtas pagal pavyzdinį biudžetinių įstaigų sąskaitų planą ir patvirtintas 2020 m. balandžio 1 d. Švietimo centro direktoriaus įsakymu Nr.V-13.

13. Sąskaitų planas apima privalomojo sąskaitų plano sąskaitas ir privalomus detalizuojančius požymius, taip pat registravimo sąskaitas ir kitus požymius.

14. Lopšelio-darželio „Salduvė“ apskaitos duomenys detalizuojami pagal valstybės funkciją, programą, priemonę, projektą, lėšų šaltinį, biudžeto išlaidų ekonominės klasifikacijos straipsnį, kitą informaciją.

15. Lopšelis-darželis „Salduvė“ ūkines operacijas ir įvykius registruoja ir finansinių ataskaitų rinkinius rengia taikant kaupimo, subjekto, veiklos tęstinumo, periodiškumo, pastovumo, piniginio mato, palyginimo, atsargumo, neutralumo bendruosius apskaitos principus.

**Ilgalaikis materialusis ir nematerialusis turtas**

16. Ilgalaikis materialusis turtas pripažįstamas ir registruojamas apskaitoje, jei jis atitinka 12-ajame VSAFAS ilgalaikio materialiojo turto sąvoką ir VSAFAS nustatytus ilgalaikio materialiojo turto pripažinimo kriterijus.

17. Lopšelyje-darželyje „Salduvė“ ilgalaikis materialusis ir nematerialusis turtas pagal pobūdį skirstomas į šias pagrindines grupes:

17.1. programinė įranga (naudingo tarnavimo laikas 1 m.);

17.2. pastatai, negyvenamieji (naudingo tarnavimo laikas 90 m.);

17.3. baldai ir kita biuro įranga:

17.4. kiti statiniai (naudingo tarnavimo laikas 15, 16 m.);

17.5. kompiuterinė įranga; (naudingo tarnavimo laikas 5 m.);

17.6. Kitos mašinos ir įrengimai (naudingo tarnavimo laikas 8, 10, 12, 20 m.).

18. Ilgalaikis materialus turtas lopšelyje-darželyje „Salduvė“ apskaitomas įsigijimo savikaina.

19. Lopšelio-darželio „Salduvė“ ilgalaikio materialiojo turto nusidėvėjimas skaičiuojamas taikant tiesiogiai proporcingą (tiesinį) nusidėvėjimo skaičiavimo metodą. Turto amortizacija skaičiuojama, vadovaujantis normatyvais, parengtais pagal Šiaulių miesto savivaldybės ir jai pavaldžių biudžetinių ir viešųjų įstaigų ilgalaikio turto nusidėvėjimo (amortizacijos) normatyvus ir patvirtintais 2010 m. balandžio 30 d. Švietimo centro direktoriaus įsakymu Nr. V-11 „Dėl ilgalaikio turto nusidėvėjimo (amortizacijos) normatyvų“.

20. Kai ilgalaikis turtas parduodamas arba nurašomas, jo įsigijimo savikaina, sukauptos nusidėvėjimo sumos nurašomos.

21. Nematerialiajam turtui įstaigoje priskiriama: plėtros darbai, programinė įranga, licencijos, literatūros ir mokslo kūrinių, detaliųjų ir specialiųjų planų, žemėlapių originalai ir kt. Nematerialusis turtas gali būti pripažintas tik tada, jeigu jo įsigijimo išlaidas galima patikimai atskirti nuo išlaidų kitoms reikmėms.

**Atsargos**

22. Atsargos pripažįstamos ir registruojamos apskaitoje, jei jos atitinka atsargų apibrėžimą, pateiktą 8-ajame VSAFAS „Atsargos“.

23. Lopšelio-darželio „Salduvė“ apskaitoje atsargos skirstomos į šias grupes:

23.1. kitos medžiagos ir žaliavos;

23.2. ūkinis inventorius (atiduotas naudoti).

24. Atsargas apskaitoje registruojamos įsigijimo savikaina.

25. Visos operacijos susijusios su atsargų judėjimu apskaitoje registruojamos nuolat.

26. Naudojamų atsargų kiekinė ir vertinė apskaita kontrolės tikslais tvarkoma nebalansinėse sąskaitose.

**Finansinis turtas**

27. Finansinis turtas pripažįstamas ir apskaitoje registruojamos, jei atitinka metodus ir taisykles nustatytas 17-ajame VSAFAS „Finansinis turtas ir finansiniai įsipareigojimai“. Lopšelis-darželis „Salduvė“ ilgalaikio finansinio turto neturi.

28. Lopšelis-darželis „Salduvė“ turi šių rūšių trumpalaikio finansinio turto:

28.1 per vienus metus gautinos sumos;

28.2 išankstiniai apmokėjimai;

28.3 pinigai ir pinigų ekvivalentai, kurie skirstomi:

28.3.1. pagal pinigų buvimo vietą:

28.3.2. pinigus bankų sąskaitose (įskaitant mokėjimo korteles);

28.3.3. grynuosius pinigus (kasoje);

28.4. pagal valiutą – eurais;

28.5. pagal pinigų paskirtį:

28.5.1. biudžeto asignavimus;

28.5.2. ne biudžetines lėšas;

28.5.3. specialiųjų programų lėšas;

28.5.4. kitą trumpalaikį finansinį turtą.

29. Pirmą kartą pripažįstamą finansinį turtą, lopšelis-darželis „Salduvė“ įvertina įsigijimo savikaina.

30. Finansinis turtas apskaitoje registruojamas pagal jo pagrindimo dokumentus.

31. Pinigai ir pinigų ekvivalentai apskaitoje registruojami gavus finansavimo sumas iš finansavimo šaltinių ar (išankstinį apmokėjimą) už paslaugas.

32. Pinigų ir pinigų ekvivalentų sumažėjimas registruojamas, kai grąžinamos gautos permokos už paslaugas, grąžinamos finansavimo sumos, sumokamos sumos, susijusios su vykdoma veikla.

**Finansavimo sumos**

33. Finansavimo sumos pripažįstamos kai atitinka 20-ajame VSAFAS „Finansavimo sumos“ nustatytus pripažinimo kriterijus.

34. Finansavimo sumos – iš valstybės biudžeto, savivaldybės biudžeto bei iš kitų šaltinių gauti arba gautini pinigai arba kitas turtas, skirtas lopšelio-darželio „Salduvė“ nuostatuose nustatytiems tikslams ir programoms įgyvendinti. Finansavimo sumos apima ir gautus arba gautinus pinigus, ir kitą turtą pavedimams vykdyti, kitas lėšas išlaidoms kompensuoti ir paramos būdu gautą turtą.

35. Gautos (gautinos) finansavimo sumos pagal paskirtį skirstomos į:

35.1. finansavimo sumos iš valstybės biudžeto;

35.2. finansavimo sumos iš savivaldybės biudžeto;

35.3. finansavimo sumos iš kitų šaltinių;

36. Finansavimo sumos pagal paskirtį skirstomos:

36.1. finansavimo sumas nepiniginiam turtui įsigyti;

36.2. finansavimo sumos kitoms išlaidoms kompensuoti.

37. Finansavimo sumos nepiniginiam turtui įsigyti apima ir nemokamai gautą arba už simbolinį atlygį įsigytą nepiniginį turtą.

38. Finansavimo sumos kitoms išlaidoms yra skirtos ataskaitinio laikotarpio išlaidoms kompensuoti.

39. Gautos (gautinos) ir panaudotos finansavimo sumos arba jų dalis pripažįstamos finansavimo pajamomis tais laikotarpiais, kuriais patiriamos su finansavimo sumomis susijusios sąnaudos.

**Finansiniai įsipareigojimai**

40. Įsipareigojimai apskaitoje pripažįstami tik tada, kai yra įvykdomos visos sąlygos, nustatytos įsipareigojimui atsirasti ir lopšelis-darželis „Salduvė“ prisiima įsipareigojimą sumokėti pinigus ar atsiskaityti kitu finansiniu turtu pagal 17-ąjį VSAFAS „Finansinis turtas ir finansiniai įsipareigojimai“, nuostatas.

41. Finansinius įsipareigojimus lopšelis-darželis „Salduvė“ pripažįsta įsigijimo savikaina.

42. Įsipareigojimai apskaitoje registruojami pagal sąskaitas faktūras, perdavimo ir priėmimo aktus, žiniaraščius, buhalterines pažymas ar kitus jų pagrindimo dokumentus.

43. Lopšelyje-darželyje „Salduvė“ visi įsipareigojimai yra finansiniai trumpalaikiai.

44. Ilgalaikių įsipareigojimų lopšelis-darželis „Salduvė“ neturi.

45. Trumpalaikiams finansiniams įsipareigojimams priskiriama:

45.1. trumpalaikės finansinės skolos;

45.2. pervestinos sumos į savivaldybės biudžetą;

45.3. mokėtinos sumos, susijusios su vykdoma veikla;

45.4. kiti trumpalaikiai finansiniai įsipareigojimai.

**Pajamos**

46. Pajamos pripažįstamos pagal kaupimo principą, vadovaujantis 10-uoju VSAFAS „Kitos pajamos“ ir 20-uoju VSAFAS „Finansavimo sumos“. Pajamos negali būti pripažintos, jei negalima patikimai įvertinti sąnaudų.

47. Pajamų apskaitai taikomas kaupimo principas. Finansavimo pajamos pripažįstamos tuo pačiu laikotarpiu, kai yra patiriamos su šiomis pajamomis susijusios sąnaudos.

48. Pajamos registruojamos apskaitoje ir rodomos finansinėse ataskaitose tą ataskaitinį laikotarpį, kurį yra uždirbamos, t. y. kurį suteikiamos paslaugos ar kt., nepriklausomai nuo pinigų gavimo momento.

49. Visos lopšelio-darželio „Salduvė“ pajamos veiklos rezultatų ataskaitai sudaryti skirstomos į pagrindinės veiklos, finansinės ir investicinės veiklos pajamas.

50. Pagrindinės veiklos pajamomis laikomos pajamos, gautos vykdant lopšelio-darželio „Salduvė“ nuostatuose nustatytą veiklą.

51. Pajamos kaupiamos remiantis paslaugų teikimo sutartimi, darbų atlikimo, paslaugų suteikimo aktu ar kitu dokumentu, kuriame nurodytas paslaugų pobūdis, paslaugų kaina, paslaugų teikimo terminai ar pan.

**Sąnaudos**

52. Sąnaudos pripažįstamos ir lopšelio-darželio „Salduvė“ apskaitoje registruojamos tą ataskaitinį laikotarpį, kurį jos buvo padarytos, t. y. kai uždirbamos su jomis susijusios pajamos, neatsižvelgiant į pinigų išleidimo laiką, kaip nustatyta 11-ajame VSAFAS „Sąnaudos“.

53. Sąnaudos apskaitomos tikrąja verte. Sąnaudos ir mokėtinos sumos registruojamos tą mėnesį, kurį gaunamos sąskaitos faktūros ar kiti dokumentai. Veiklos sąnaudas sudaro:

53.1. darbo užmokestis ir socialinio draudimo sąnaudas;

53.2. nusidėvėjimo ir amortizacijos sąnaudos;

53.3. komunalinių paslaugų ir ryšių sąnaudos;

53.4. sunaudotų ir parduotų atsargų savikaina;

53.5. kitų paslaugų sąnaudos.

**Išankstiniai apmokėjimai ir gautinos sumos**

54. Lopšelio-darželio apskaitoje registruojama išankstinių apmokėjimų suma, nurodyta banko išraše. Ateinančių laikotarpių sąnaudos apskaitoje registruojamos pagal pirkimo sąskaitą faktūrą ar kitą dokumentą, pagal kurį sąnaudų turima patiriamos ateinančiais laikotarpiais. Kiekvieno mėnesio pabaigoje, apskaitoje pripažįstamos patirtos sąnaudos mažinant ateinančių laikotarpių sąnaudas. Sąnaudos pripažįstamos proporcingomis dalimis per tiek mėnesių, kiek jos faktiškai bus patirtos.

55. Gautinos sumos apskaitoje turi būti registruojamos tada, kai lopšelis-darželis „Salduvė“ įgyja teisę gauti pinigus ar kitą finansinį turtą pagal 17-ąjį VSAFAS „Finansinis turtas ir finansiniai įsipareigojimai“. Registruojamas gautinas sumas lopšelis-darželis „Salduvė“ įvertina įsigijimo savikaina.

**Įvykiai pasibaigus ataskaitiniam laikotarpiui**

56. Metinį lopšelio-darželio „Salduvė“ finansinių ataskaitų rinkinį sudaro 2020 m. gruodžio 31 d. duomenimis ir pateikia Šiaulių miesto saviva1dybės tarybos nustatytais terminais.

57. Įvykių, pasibaigus ataskaitiniam laikotarpiui, apskaitos ir pateikimo finansinėse ataskaitose taisyklės pateiktos 18-ajame VSAFAS „Atidėjiniai, neapibrėžtieji įsipareigojimai, neapibrėžtasis turtas ir įvykiai pasibaigus ataskaitiniam laikotarpiui“.

58. Įvykiai, pasibaigus ataskaitiniam laikotarpiui, kurie suteikia papildomos informacijos apie lopšelio-darželio „Salduvė“ padėtį paskutinę ataskaitinio laikotarpio dieną (koreguojantys įvykiai), atsižvelgiant į jų įtakos reikšmę parengtoms finansinėms ataskaitoms, yra parodomi finansinės būklės, veiklos rezultatų ir pinigų srautų ataskaitose. Nekoreguojantys įvykiai, pasibaigus ataskaitiniam laikotarpiui, aprašomi aiškinamajame rašte, jie yra reikšmingi.

**Informacijos pagal segmentus pateikimas**

59. Apskaita tvarkoma pagal segmentus ir pateikiama finansinėse ataskaitose pagal reikalavimus nustatytus 25-ajame VSAFAS „Segmentai“.

60. Segmentai – VSAFAS veiklos dalys pagal vykdomas valstybės funkcijas, apimančias vienarūšes teikiamas viešąsias paslaugas pagal valstybės funkcijų klasifikaciją.

**Apskaitos politikos keitimas**

61. Apskaitos politika keičiama pagal principus nustatytus 7-ajame VSAFAS „Apskaitos politikos, apskaitinių įverčių keitimas ir klaidų taisymas“.

62. Pasirinkta apskaitos politika taikoma nuolat arba gana ilgą laiką tam, kad būtų galima palyginti skirtingų ataskaitinių laikotarpių finansines ataskaitas. Tokio palyginimo reikia finansinės būklės, veiklos rezultatų, grynojo turto ir pinigų srautų keitimosi tendencijoms nustatyti.

**III. PASTABOS**

**Ilgalaikis materialusis ir nematerialusis turtas**

63. Lopšelyje-darželyje „Salduvė“ yra šios ilgalaikio materialaus turto grupės:

63.1. pastatai – įsigijimo savikaina 258733,97 Eur, likutinė vertė – 175889,77 Eur (P04);

63.2. kiti statiniai – įsigijimo savikaina 51661,54 Eur, likutinė vertė – 37681,15 Eur (P04);

63.3. baldai ir biuro įranga – įsigijimo savikaina 1102,39 Eur , likutinė vertė – 479,25 Eur (P04);

63.4. mašinos ir įrenginiai – įsigijimo savikaina 8325,99 Eur, likutinė vertė – 1937,46Eur (P04).

64. Informacija apie ilgalaikio materialiojo turto balansinės vertės pasikeitimą per ataskaitinį laikotarpį pateikiama P4 priedo formoje.

65. Lopšelyje-darželyje „Salduvė“ yra visiškai amortizuoto ir veikloje naudojamo nematerialaus turto – programinė įranga, kurios vertė 136,70 eur.

**Atsargos**

66. Informacija apie atsargų vertės pasikeitimą per ataskaitinį laikotarpį pateikiama P8 priedo formoje.

67. Medžiagų ir žaliavų likutis metų pabaigoje yra 1192,25 Eur (P08).

**Išankstiniai apmokėjimai**

68. Išankstinių apmokėjimų likutis metų pabaigai yra 0,00 Eur.

**Per vienerius metus gautinos sumos**

69. Informacija apie per vienerius metus gautinas sumas pateikiama P10 priedo formoje.

70. Gautinos sumos už paslaugas 5827,05 Eur (P10) nepervestos lėšos už vaikų išlaikymą įstaigoje.

71. Sukauptos gautinos sumos 30656,42 Eur, sukaupti atostoginiai (P10).

72. Gautinos finansavimo sumos 0,00 Eur gautinos sumos iš savivaldybės administracijos, už įdarbintus darbuotojus pagal užimtumo programą (P10).

73. Kitos gautino sumos 641,29 Eur (P10).

**Pinigai ir pinigų ekvivalentai**

74. Informacija apie pinigus ir pinigų ekvivalentus pateikiama P11 priedo formoje.

75. Pinigus ir pinigų ekvivalentus ataskaitinio laikotarpio pabaigoje sudaro pinigų likutis bankų sąskaitose:

75.1. Paramos lėšų sąskaitoje – 1437,63 Eur;

75.2. Įmokų sąskaitoje – 235,25 Eur.

**Finansavimo sumos**

76. Informacija apie finansavimo sumų likučius ataskaitinio laikotarpio pabaigoje pateikiama pagal P12 priedo formoje.

77. Finansavimo sumų likutis ataskaitinio laikotarpio pabaigoje 0,00 Eur iš valstybės biudžeto.

78. Finansavimo sumų likutis ataskaitinio laikotarpio pabaigoje 214971,77 Eur (P12) iš savivaldybės biudžeto.

79. Finansavimo sumų likutis ataskaitinio laikotarpio pabaigoje 2474,86 Eur (P12) iš kitų šaltinių.

**Trumpalaikės mokėtinos sumos**

80. Informacija apie trumpalaikes mokėtinas sumas pateikiama P17 priedo formoje.

81. Tiekėjams mokėtinos sumos 371,48 Eur (P17), sukauptos mokėtinos sumos 29957,89 Eur (P17), kiti trumpalaikiai įsipareigojimai 0,00 Eur (P17).

**Veiklos rezultatų ataskaita**

82. Veiklos rezultatų ataskaitos pagal 2020-12-31 duomenis (P21) apie „Pagrindinės veiklos kitos pajamos“ 52663,55 Eur informacija pateikiama P21 priedo formoje.

**Segmentai**

83. 2020 m. informacija pagal veiklos segmentus pateikiama P2 priedo formoje.

Direktorė Aida Striaukaitė-Gumuliauskienė